Liepājas Liedaga vidusskola

Liepājas Liedaga vidusskola ir vidusskola, kas atrodas Liedaga ielā 5 Liepājā.

 Vēsture 
Dibināta drīz pēc Otrā pasaules kara beigām 1945. gada 28. maijā kā Liepājas pilsētas krievu vidusskola, drīz vien pārdēvēta par Liepājas pilsētas 2. vidusskolu. Sākotnēji tā izvietojās Republikas ielā 12, 1946. gadā skolai pievienoja ēku Toma ielā 19. No 1947. gada decembra Toma ielā 19 mācījās vidusskolas klases, bet Republikas ielā 12 – septiņgadīgās skolas klases.

Par godu A. Puškina 150. dzimšanas dienai 1949. gadā skolu pārdēvēja par Liepājas A. S. Puškina 2. vidusskolu un pārcēla uz ēku Alejas ielā 16. 1976. gadā Liepājas A. Puškina 2. vidusskola uzsāka darbu jaunuzceltā ēkā Liedaga ielā 5.

2019. gada 13. jūnijā Liepājas pilsētas dome pieņēma lēmumu apvienot Liepājas A. Puškina 2. vidusskolu ar Liepājas 12. vidusskolu, nosaucot apvienoto vidusskolu par Liepājas Liedaga vidusskolu.

Jaunizveidotā izglītības iestāde turpināja īstenot A. Puškina 2. vidusskolas un 12. vidusskolas licencētās un akreditētās izglītības programmas, izvērtējot darba slodzes un pārskatot darba līgumus.Lēmums pieņemts. Apvienošanas process ir sācies Sarmīte Pujēna, irliepaja.lv 2019. gada 1. martāReorganizētās, slēgtās un dibinātās izglītības iestādes 2019. gadā Izglītības un zinātnes ministrija 2019. gada 2. septembrī

 Slaveni absolventi 
 Anastasija Sevastova (1990), tenisiste.

 Atsauces 

Kategorija:Skolas Liepājā